
Ξάνθη, 12 Δεκεμβρίου 2024

ΔΕΛΤΙΟ ΤΥΠΟΥ

Το Διοικητικό Συμβούλιο του Επιμελητηρίου Ξάνθης, συνεδρίασε χθες Τετάρτη 11 Δεκεμβρίου 2024. Μετά την ψηφοφορία που διεξήχθη εξελέγησαν, ως μέλη της Διοικητικής Επιτροπής οι (με αλφαβητική σειρά): Turkmen Fatih, Καρυώτης Γεώργιος, Παμπουκίδης Χρήστος, Σαρόγλου Αθανασία, Τσόχας Δημήτριος, Χατζησταμάτης Εμμανουήλ.
Εντός 10 ημερών θα συνεδριάσει η νέα Δ.Ε. και θα εκλέξουν μεταξύ τους τα αξιώματα.
Στη συνέχεια της συνεδρίασης τα 21 μέλη του Δ.Σ., ψήφισαν και εξέλεξαν τους Προέδρους και τους Αναπληρωτές των τριών Τμημάτων του Επιμελητηρίου Ξάνθης.
Κατά τη διάρκεια της συνεδρίασης η Πρόεδρος κα Μαριάνθη Μαλλιαρουδάκη, ανακοίνωσε τους Τομείς Ευθύνης που συστήνονται από τη νέα Διοίκηση, καθώς και τα ονόματα αυτών που θα τους απαρτίζουν.
Τέλος, ανακοινώθηκαν οι εκπρόσωποι του Επιμελητηρίου Ξάνθης στη Γ.Σ. της Κεντρικής Ένωσης Επιμελητηρίων Ελλάδος.
Ακολουθούν, τα ονόματα των εκλεγέντων στη Δ.Ε. και στα Τμήματα του Επιμελητηρίου Ξάνθης καθώς και οι Τομείς Ευθύνης, η σύνθεση τους, οι αρμοδιότητες, οι δράσεις και τα επιθυμητά αποτελέσματά τους.

ΔΙΟΙΚΗΤΙΚΗ ΕΠΙΤΡΟΠΗ

Η Διοικητική Επιτροπή απαρτίζεται από 7 μέλη:
ΠΡΟΕΔΡΟΣ: Μαριάνθη Μαλλιαρουδάκη 
Η Πρόεδρος του Επιμελητηρίου προεδρεύει των συνεδριάσεων της Διοικητικής Επιτροπής, κατευθύνει και συντονίζει τις ενέργειές της, την ενημερώνει για κάθε επείγον ζήτημα και συμβάλλει στην επίλυσή του. Επίσης, εκπροσωπεί το Επιμελητήριο ενώπιον των αρχών και υπογράφει τα έγγραφα του Επιμελητηρίου, με τα οποία υλοποιούνται οι αποφάσεις της Διοικητικής Επιτροπής και του Διοικητικού Συμβουλίου. Εξαιρούνται τα έγγραφα, που υπογράφονται από τον Οικονομικό Επόπτη, σύμφωνα με την περίπτωση δ’ του παρόντος, καθώς και τα έγγραφα, που υπογράφονται από τον Διοικητικό Προϊστάμενο, σύμφωνα με την παράγραφο 6 του άρθρου 80, του ν. 4497/2017.
Α’ ΑΝΤΙΠΡΟΕΔΡΟΣ
Β’ ΑΝΤΙΠΡΟΕΔΡΟΣ
Οι Αντιπρόεδροι αναπληρώνουν την Πρόεδρο κατά τη σειρά εκλογής τους.
ΓΕΝΙΚΟΣ ΓΡΑΜΜΑΤΕΑΣ
Ο Γενικός Γραμματέας εποπτεύει την εφαρμογή των αποφάσεων του Διοικητικού Συμβουλίου και της Διοικητικής Επιτροπής από τις οργανικές μονάδες του Επιμελητηρίου, τηρεί τα πρακτικά των συνεδριάσεων των οργάνων του Επιμελητηρίου και αναπληρώνει κατά περίπτωση, τον Οικονομικό Επόπτη, τον Υπεύθυνο Γ.Ε.ΜΗ. & Εξυπηρέτησης Επιχειρήσεων και τον Υπεύθυνο Συμβουλευτικής Υποστήριξης Επιχειρήσεων.
ΟΙΚΟΝΟΜΙΚΟΣ ΕΠΟΠΤΗΣ
Ο Οικονομικός Επόπτης:
α. εποπτεύει την είσπραξη των πόρων του Επιμελητηρίου για την πληρωμή δαπανών,
β. παρακολουθεί την εκτέλεση του προϋπολογισμού και την εν γένει οικονομική κατάσταση και περιουσία του Επιμελητηρίου, 
γ. υπογράφει μαζί με τον οικονομικό προϊστάμενο όλα τα εντάλματα και τις επιταγές του Επιμελητηρίου, 
δ. υπογράφει την έκθεση, στην οποία αιτιολογείται κάθε υπέρβαση άνω του 5% από τα προϋπολογισθέντα, κατά το αμέσως προηγούμενο οικονομικό έτος, έσοδα ή έξοδα του Επιμελητηρίου, για την οποία υπάρχουν διαθέσιμα ετήσια οικονομικά στοιχεία,
ε. αναπληρώνει νόμιμα τον Γενικό Γραμματέα σε περίπτωση κωλύματος ή απουσίας του τελευταίου.
ΥΠΕΥΘΥΝΟΣ Γ.Ε.ΜΗ. & ΕΞΥΠΗΡΕΤΗΣΗΣ ΕΠΙΧΕΙΡΗΣΕΩΝ
Ο Υπεύθυνος Γ.Ε.ΜΗ. & Εξυπηρέτησης Επιχειρήσεων είναι αρμόδιος για την εύρυθμη λειτουργία των οργανικών μονάδων Γ.Ε.ΜΗ., Υ.Μ.Σ. και Κ.Υ.ΕΠΙΧ. του Επιμελητηρίου. 
Ειδικότερα:
α. διαβιβάζει στα αρμόδια όργανα προτάσεις για τη βελτίωση του σχετικού νομοθετικού πλαισίου αυτού και την ολοκλήρωση του θεσμικού πλαισίου των Κ.Υ.ΕΠΙΧ., σε συνεργασία με τους προϊστάμενους των οικείων οργανικών μονάδων του Επιμελητηρίου,
β. παρακολουθεί και μεριμνά για την τήρηση των προθεσμιών που ορίζει ο νόμος σχετικά με την καταχώρηση και τη δημοσίευση πράξεων στο Γ.Ε.ΜΗ.,
γ. μεριμνά για τη συμμετοχή των υπαλλήλων των οργανικών μονάδων σε σχετικά εκπαιδευτικά προγράμματα, καθώς και την επαρκή στελέχωση αυτής, σύμφωνα με τις εισηγήσεις των προϊσταμένων των οικείων οργανικών μονάδων,
δ. εποπτεύει την απρόσκοπτη εφαρμογή των τεχνικών αλλαγών στα πληροφοριακά συστήματα του Γ.Ε.ΜΗ. από τις οργανικές μονάδες Γ.Ε.ΜΗ., Υ.Μ.Σ. και Κ.Υ.ΕΠΙΧ.
ΥΠΕΥΘΥΝΟΣ ΣΥΜΒΟΥΛΕΥΤΙΚΗΣ ΥΠΟΣΤΗΡΙΞΗΣ ΕΠΙΧΕΙΡΗΣΕΩΝ
Ο Υπεύθυνος Συμβουλευτικής Υποστήριξης Επιχειρήσεων είναι αρμόδιος για το σχεδιασμό και την υλοποίηση δράσεων του Επιμελητηρίου που αποσκοπούν στην ενίσχυση της ανταγωνιστικότητας των μελών του σε εθνικό, ευρωπαϊκό και διεθνές επίπεδο. 
Ειδικότερα:
α. μεριμνά για την τακτική και έγκαιρη ενημέρωση των μελών του Επιμελητηρίου σχετικά με διεθνείς εκθέσεις που άπτονται των δραστηριοτήτων τους και συντονίζει τη συμμετοχή τους σε αυτές,
β. επιμελείται, σε συνεργασία με τους προϊσταμένους των αρμόδιων οργανικών μονάδων, της διοργάνωσης ενημερωτικών συνεδρίων και ημερίδων με αντικείμενο το θεσμικό πλαίσιο που διέπει όλα τα στάδια του κύκλου ζωής μιας επιχείρησης, ευκαιρίες ιδιωτικής ή δημόσιας χρηματοδότησης, καθώς και δυνατότητες λειτουργικής αναβάθμισης μιας εταιρίας,
γ. έχει τη γενική εποπτεία των εκδόσεων του Επιμελητηρίου.

ΕΚΠΡΟΣΩΠΗΣΗ ΕΠΙΜΕΛΗΤΗΡΙΟΥ ΞΑΝΘΗΣ ΣΤΗ ΓΕΝΙΚΗ ΣΥΝΕΛΕΥΣΗ ΤΗΣ ΚΕΝΤΡΙΚΗΣ ΕΝΩΣΗΣ ΕΠΙΜΕΛΗΤΗΡΙΩΝ ΕΛΛΑΔΟΣ (Κ.Ε.Ε.Ε.)

Τακτικός: Μαριάνθη Μαλλιαρουδάκη 
Αναπληρωματικός: Χρήστος Παμπουκίδης
Τακτικός: Γεώργιος Καρυώτης
Αναπληρωματικός: Εμμανουήλ Χατζησταμάτης

ΤΜΗΜΑΤΑ ΕΠΙΜΕΛΗΤΗΡΙΟΥ ΞΑΝΘΗΣ

Σύμφωνα με την ισχύουσα νομοθεσία, τα Επιμελητήρια διαρθρώνονται σε διαφορετικά Τμήματα, τα οποία εξυπηρετούν συγκεκριμένους κλάδους της οικονομίας και της επιχειρηματικής δραστηριότητας των μελών του όπως αυτά είναι εγγεγραμμένα στο μητρώο.
Στόχοι της διαίρεσης σε τμήματα:
· Καλύτερη οργάνωση και διαχείριση των διαφορετικών τομέων της επιχειρηματικότητας. 
· Εξυπηρέτηση εξειδικευμένων αναγκών ανά κλάδο.
· Ενίσχυση της επικοινωνίας και συνεργασίας μεταξύ των επιχειρήσεων.
Σύμφωνα με το θεσμικό πλαίσιο, τα Τμήματα δεν έχουν αυτοτέλεια. Την προεδρία τους ασκεί ο αιρετός Πρόεδρός τους ή ο νόμιμος αναπληρωτής του. Τα Τμήματα εισηγούνται προς τη Διοίκηση του οικείου Επιμελητηρίου, για κάθε θέμα της αρμοδιότητάς τους.
Το αντικείμενο δραστηριότητας των επιχειρήσεων, για την κατάταξή τους, κρίνεται σύμφωνα με την κύρια δραστηριότητά τους, όπως αυτή προκύπτει από την Εθνική Ονοματολογία Οικονομικών Δραστηριοτήτων, που ορίζεται με την 1100330/1954/ΔΜ/6.10.2008 (Β’ 2149) απόφαση του Υφυπουργού Οικονομίας και Οικονομικών.

1. ΤΜΗΜΑ ΕΜΠΟΡΙΚΟ
ΠΡΟΕΔΡΟΣ ΤΗΜΑΤΟΣ: Νικόλαος Γρηγοριάδης 
ΑΝΑΠΛΗΡΩΤΗΣ: Αθανασία Ακτσαλίδου 
Αρμοδιότητες που αφορούν τις εμπορικές δραστηριότητες και τις συναλλαγές προϊόντων:
1. Δικτύωση και σύνδεση εμπορικών επιχειρήσεων για συνεργασίες.
2. Συμβουλευτική υποστήριξη για την ανάπτυξη στρατηγικής πωλήσεων.
3. Ενημέρωση για αγοραστικές τάσεις και νέες τεχνολογίες στο εμπόριο.
4. Υποστήριξη επιχειρήσεων σε θέματα εισαγωγών και εξαγωγών προϊόντων.
5. Παροχή πληροφοριών για τελωνειακές διαδικασίες, δασμούς και εμπορικές συμφωνίες.
6. Διοργάνωση εμπορικών εκθέσεων και συμμετοχή σε διεθνείς εμπορικές διοργανώσεις.
7. Ενίσχυση της ηλεκτρονικής εμπορικής δραστηριότητας (e-commerce).

2. ΤΜΗΜΑ ΜΕΤΑΠΟΙΗΣΗΣ
ΠΡΟΕΔΡΟΣ ΤΗΜΑΤΟΣ: Κυριάκος Πανταζίδης
ΑΝΑΠΛΗΡΩΤΗΣ: Αριστείδης Κετίπης
Αρμοδιότητες για επιχειρήσεις που δραστηριοποιούνται στη μεταποίηση και τη βιομηχανική παραγωγή:
1. Ενημέρωση για χρηματοδοτικά εργαλεία και επιδοτήσεις για τον εκσυγχρονισμό της παραγωγής.
2. Παροχή τεχνικής υποστήριξης για τη βελτίωση της παραγωγικής διαδικασίας.
3. Συμβουλευτική για τη συμμόρφωση με κανονισμούς ασφαλείας και περιβαλλοντικές νομοθεσίες.
4. Διευκόλυνση στη λήψη πιστοποιήσεων ποιότητας (ISO, CE) για τα προϊόντα.
5. Οργάνωση προγραμμάτων κατάρτισης εργαζομένων στον τομέα της παραγωγής.
6. Σύνδεση μεταποιητικών επιχειρήσεων με ερευνητικά κέντρα και τεχνολογικές καινοτομίες.
7. Προώθηση τοπικών προϊόντων και εξεύρεση νέων αγορών. 

3. ΤΜΗΜΑ ΥΠΗΡΕΣΙΩΝ
ΠΡΟΕΔΡΟΣ ΤΗΜΑΤΟΣ: Σωτήριος Λυμπερίδης
ΑΝΑΠΛΗΡΩΤΗΣ: Απόστολος Αγκόρτσας
Αρμοδιότητες που αφορούν τις επιχειρήσεις παροχής υπηρεσιών σε ποικίλους τομείς:
1. Παροχή εξειδικευμένης ενημέρωσης για φορολογικές, νομικές και επιχειρησιακές αλλαγές που αφορούν τις υπηρεσίες.
2. Υποστήριξη στην ανάπτυξη νέων εργαλείων και μεθόδων παροχής υπηρεσιών.
3. Ενίσχυση του ψηφιακού μετασχηματισμού επιχειρήσεων (π.χ., ενσωμάτωση νέων τεχνολογιών).
4. Ενημέρωση για χρηματοδοτικά προγράμματα (ΕΣΠΑ, αναπτυξιακοί νόμοι).
5. Παροχή πληροφοριών σχετικά με πιστοποιήσεις ποιότητας.

Οι Πρόεδροι των παραπάνω, θεσμικά οριζόμενων τμημάτων του Επιμελητηρίου Ξάνθης, στο πλαίσιο της νέας θεώρησης για την οργανωτική και λειτουργική μορφή του, όπως αυτή προτείνεται, για την υψηλή ανταποκρισιμότητα στο πεδίο ευθύνης του, συνεργάζονται κατά περίπτωση με τους Τομείς Ευθύνης και τα οριζόμενα πρόσωπα, δημιουργώντας το αναγκαίο οργανωσιακό περιβάλλον για την επιτυχία της σκοποθεσίας όπως αυτή καθορίζεται από το Διοικητικό Συμβούλιο και εξειδικεύεται από την Διοικητική Επιτροπή.
Αρμοδιότητες στην παρούσα πρόταση, που λεκτικά και συντακτικά παραπέμπουν σε πιθανή ερμηνεία αλληλοκάλυψης, έχουν τον χαρακτήρα των συνοδευτικών, επικουρικών και ιδιαίτερα, των συμπληρωματικών ενεργειών και δράσεων.



ΤΟΜΕΙΣ ΕΥΘΥΝΗΣ 

ΤΟΜΕΑΣ ΓΥΝΑΙΚΕΙΑΣ ΕΠΙΧΕΙΡΗΜΑΤΙΚΟΤΗΤΑΣ
ΠΡΟΕΔΡΟΣ: Αθανασία Ακτσαλίδου 
ΑΝΤΙΠΡΟΕΔΡΟΣ: Ζωή Μπανά
ΜΕΛΟΣ: Χριστίνα Τσαρτσαφλή
ΜΕΛΟΣ: Παντελής Ντούτσης
Ρόλος και Αρμοδιότητες
· Υποστήριξη γυναικών που ξεκινούν ή διαχειρίζονται επιχειρήσεις μέσω ειδικών προγραμμάτων.
· Συμβουλευτική για πρόσβαση σε κεφάλαια, επενδυτικά εργαλεία και χρηματοδοτήσεις.
· Καταγραφή και επίλυση εμποδίων που αντιμετωπίζουν οι γυναίκες στην επιχειρηματική τους πορεία.
· Προώθηση των καλών πρακτικών που ενισχύουν την ισότητα των φύλων στον επιχειρηματικό τομέα.

Ενέργειες - Δράσεις:
· Δημιουργία ειδικού mentoring προγράμματος με καθοδήγηση από καταξιωμένες γυναίκες επιχειρηματίες.
· Δημιουργία ψηφιακής πλατφόρμας δικτύωσης για γυναίκες επιχειρηματίες.
· Προώθηση συμμετοχής σε διεθνή δίκτυα γυναικείας επιχειρηματικότητας.

Επιθυμητά Αποτελέσματα:
· Αυξημένη συμμετοχή γυναικών σε επιχειρηματικά προγράμματα και χρηματοδοτήσεις.
· Δημιουργία νέων επιχειρηματικών ευκαιριών για γυναίκες.
· Καλλιέργεια ισχυρών γυναικείων επιχειρηματικών δικτύων.

ΤΟΜΕΑΣ ΨΗΦΙΑΚΟΥ ΕΜΠΟΡΙΟΥ ΚΑΙ ΚΑΙΝΟΤΟΜΙΑΣ
ΠΡΟΕΔΡΟΣ: Αβραάμ Πολίτης
ΑΝΤΙΠΡΟΕΔΡΟΣ: Χριστίνα Τσαρτσαφλή
ΜΕΛΟΣ: Χούλια Καπζά 
Ρόλος και Αρμοδιότητες:
· Ενημέρωση και κατάρτιση επιχειρήσεων για τον ψηφιακό μετασχηματισμό.
· Δημιουργία εργαλείων υποστήριξης για ανάπτυξη e-shops και βελτιστοποίηση online πωλήσεων.
· Σχεδιασμός πολιτικών και δράσεων που προωθούν την καινοτομία στην τοπική επιχειρηματικότητα.

Ενέργειες - Δράσεις:
· Εκπαίδευση επιχειρήσεων για χρήση πλατφορμών e-commerce και άλλων ψηφιακών εργαλείων.
· Συνεργασία με ακαδημαϊκά ιδρύματα για καινοτόμες εφαρμογές (AI, Big Data) στον επιχειρηματικό τομέα.
· Ανάπτυξη τοπικού οικοσυστήματος start-ups.
· Δημιουργία ψηφιακού οδηγού για μικρομεσαίες επιχειρήσεις (how-to για ψηφιακή μετάβαση).

Επιθυμητά Αποτελέσματα:
· Ενίσχυση της ανταγωνιστικότητας τοπικών επιχειρήσεων στον ψηφιακό χώρο.
· Δημιουργία βιώσιμων καινοτόμων επιχειρήσεων με εξωστρεφή προσανατολισμό.
· Σημαντική αύξηση του ποσοστού των επιχειρήσεων με ηλεκτρονική παρουσία.

ΤΟΜΕΑΣ ΕΤΑΙΡΙΚΗΣ ΚΟΙΝΩΝΙΚΗΣ ΕΥΘΥΝΗΣ (ΕΚΕ), ΚΥΚΛΙΚΗΣ ΟΙΚΟΝΟΜΙΑΣ & ΠΡΑΣΙΝΗΣ ΑΝΑΠΤΥΞΗΣ
ΠΡΟΕΔΡΟΣ: Γεώργιος Αλεξανδρής 
ΑΝΤΙΠΡΟΕΔΡΟΣ: Χαϊρεδήν Νουρεδίνογλου
ΜΕΛΟΣ: Σεφτζάν Τσιλιγκήρ
Ρόλος και Αρμοδιότητες:
· Υποστήριξη επιχειρήσεων στην ενσωμάτωση πρακτικών βιωσιμότητας και κοινωνικής υπευθυνότητας.
· Ευαισθητοποίηση της τοπικής κοινωνίας για τη σημασία της ΕΚΕ.
· Ανάπτυξη συνεργασιών με κοινωνικές οργανώσεις και περιβαλλοντικούς φορείς.

Ενέργειες - Δράσεις:
· Δημιουργία καμπάνιας “Επιχειρώ Υπεύθυνα” με παρουσίαση τοπικών παραδειγμάτων καλής πρακτικής.
· Στήριξη επιχειρήσεων στη σύνταξη ετήσιων εκθέσεων ΕΚΕ.
· Σύνδεση επιχειρήσεων με κοινωνικές πρωτοβουλίες
· Δράσεις για τη βιώσιμη χρήση πόρων και τη μείωση περιβαλλοντικού αποτυπώματος.

Επιθυμητά Αποτελέσματα:
· Καθιέρωση της περιοχής ως παράδειγμα βιώσιμης ανάπτυξης.
· Βελτίωση της φήμης τοπικών επιχειρήσεων στις εγχώριες και διεθνείς αγορές.
· Αυξημένη εμπιστοσύνη της τοπικής κοινωνίας προς τις επιχειρήσεις.

ΤΟΜΕΑΣ ΔΗΜΟΣΙΩΝ - ΔΙΕΘΝΩΝ ΣΧΕΣΕΩΝ ΚΑΙ ΕΠΙΚΟΙΝΩΝΙΑΣ
ΠΡΟΕΔΡΟΣ: Παναγιώτης Κουτσουρίδης
ΑΝΤΙΠΡΟΕΔΡΟΣ: Παναγιώτης Κηπουρός 
ΜΕΛΟΣ: Παναγιώτα Φιλίππογλου
Ρόλος και Αρμοδιότητες:
· Στρατηγική επικοινωνία του Επιμελητηρίου σε εθνικό και διεθνές επίπεδο.
· Ενίσχυση της συνεργασίας με διεθνείς οργανισμούς, πρεσβείες και άλλους επιχειρηματικούς φορείς.
· Δημιουργία στοχευμένων καμπανιών επικοινωνίας για την προβολή της περιοχής.

Ενέργειες - Δράσεις:
· Ανάπτυξη στρατηγικών σχέσεων με διεθνή επιμελητήρια και θεσμούς.
· Δημιουργία αγγλόφωνης πλατφόρμας για την προβολή τοπικών επιχειρήσεων σε διεθνείς αγορές.
· Διοργάνωση ενημερωτικών εκδηλώσεων για τις εξελίξεις και τάσεις της οικονομίας.
· Διοργάνωση επιχειρηματικών αποστολών και συμμετοχή σε διεθνείς εκθέσεις.

Επιθυμητά Αποτελέσματα:
· Προβολή της περιοχής ως επενδυτικού προορισμού.
· Ενίσχυση της εξωστρέφειας των επιχειρήσεων-μελών.
· Ανάπτυξη διεθνών εμπορικών σχέσεων.

ΤΟΜΕΑΣ ΕΞΑΓΩΓΩΝ ΚΑΙ ΔΙΕΘΝΟΥΣ ΕΞΩΣΤΡΕΦΕΙΑΣ
ΠΡΟΕΔΡΟΣ: Μεχμέτ Πεχλιβάν 
ΑΝΤΙΠΡΟΕΔΡΟΣ: Αθανάσιος Νικολαΐδης
ΜΕΛΟΣ: Σταύρος Μαλτούδογλου
ΜΕΛΟΣ: Αλπέρ Σαΐτ
Ρόλος και Αρμοδιότητες
· Στήριξη εξαγωγικών επιχειρήσεων σε πρακτικό και στρατηγικό επίπεδο.
· Ενημέρωση για τις διαδικασίες εξαγωγών, τις διεθνείς αγορές και τις απαιτήσεις πιστοποίησης.
· Παροχή υποστήριξης για τη συμμετοχή σε διεθνείς εκθέσεις και αγορές.

Ενέργειες - Δράσεις:
· Δημιουργία εκπαιδευτικών προγραμμάτων για νέους εξαγωγείς.
· Σύνδεση επιχειρήσεων με διεθνείς αγοραστές μέσω εκδηλώσεων.
· Παροχή συμβουλευτικών υπηρεσιών για εξαγωγικές στρατηγικές.
· Δημιουργία εξαγωγικού οδηγού που να περιλαμβάνει απαιτήσεις ανά αγορά.

Επιθυμητά Αποτελέσματα:
· Σημαντική αύξηση εξαγωγών τοπικών προϊόντων.
· Βελτίωση της εξαγωγικής ετοιμότητας μικρομεσαίων επιχειρήσεων.
· Ενίσχυση της φήμης των τοπικών προϊόντων στις διεθνείς αγορές.

ΤΟΜΕΑΣ ΑΝΑΠΤΥΞΗΣ ΕΠΙΧΕΙΡΗΜΑΤΙΚΟΤΗΤΑΣ & ΕΠΕΝΔΥΤΙΚΩΝ ΕΥΚΑΙΡΙΩΝ
ΠΡΟΕΔΡΟΣ: Σωτήριος Λυμπερίδης 
ΑΝΤΙΠΡΟΕΔΡΟΣ: Κωνσταντίνος Χαϊτας
ΜΕΛΟΣ: Μπουλέντ Απτουραχμάν
Ρόλος και Αρμοδιότητες:
· Υποστήριξη επιχειρηματιών για την αξιοποίηση νέων επενδυτικών ευκαιριών.
· Παροχή συμβουλευτικής για την ανάπτυξη βιώσιμων επιχειρηματικών μοντέλων.
· Προσέλκυση επενδύσεων μέσω της προβολής της περιοχής.

Ενέργειες - Δράσεις:
· Λειτουργία συμβουλευτικού κέντρου για επιχειρηματικά πλάνα και επενδυτικά εργαλεία.
· Σχεδιασμός προγραμμάτων προσέλκυσης στρατηγικών επενδύσεων.
· Προβολή των επενδυτικών ευκαιριών της περιοχής σε διεθνή συνέδρια.
· Δημιουργία ειδικού ταμείου υποστήριξης τοπικών επενδυτικών πρωτοβουλιών.

Επιθυμητά Αποτελέσματα:
· Αύξηση του αριθμού νέων επιχειρήσεων στην περιοχή.
· Ενίσχυση της οικονομίας μέσω στρατηγικών επενδύσεων.
· Δημιουργία θέσεων εργασίας και ενίσχυση της τοπικής ευημερίας.

ΤΟΜΕΑΣ ΠΡΟΩΘΗΣΗΣ ΞΑΝΘΙΩΤΙΚΩΝ ΠΡΟΪΟΝΤΩΝ
ΠΡΟΕΔΡΟΣ: Ροϊδούλα Ιωάννα Τσακαγιάννη 
ΑΝΤΙΠΡΟΕΔΡΟΣ: Γεώργιος Μαργαρίτης
ΜΕΛΟΣ: Σταύρος Μαλτούδογλου
Ρόλος και Αρμοδιότητες:
· Ανάδειξη και ενίσχυση της αξίας των τοπικών προϊόντων της Ξάνθης .
· Δημιουργία ταυτότητας για τα Ξανθιώτικα προϊόντα με έμφαση στην ποιότητα, την προέλευση και την αυθεντικότητα.
· Σύνδεση παραγωγών με αγορές τόσο σε εθνικό όσο και σε διεθνές επίπεδο.

Ενέργειες - Δράσεις:
· [bookmark: _GoBack]Δημιουργία ενός σήματος πιστοποίησης για τα Ξανθιώτικα προϊόντα.
· Οργάνωση ημερίδων γευσιγνωσίας και εκδηλώσεων παρουσίασης τοπικών προϊόντων.
· Συμμετοχή σε διεθνείς εκθέσεις τροφίμων και ποτών.
· Συνεργασία με τοπικούς παραγωγούς για την ενίσχυση της συσκευασίας και του branding.

Επιθυμητά Αποτελέσματα:
· Αύξηση της αναγνωρισιμότητας των τοπικών προϊόντων.
· Διείσδυση σε νέες αγορές και ενίσχυση εξαγωγών.
· Δημιουργία ταυτότητας για τα προϊόντα της Ξάνθης που συνδέεται με την ποιότητα και τη βιωσιμότητα.

ΤΟΜΕΑΣ ΤΟΥΡΙΣΤΙΚΗΣ ΑΝΑΠΤΥΞΗΣ ΚΑΙ ΠΡΟΒΟΛΗΣ
ΠΡΟΕΔΡΟΣ: Απόστολος Αγκόρτσας
ΑΝΤΙΠΡΟΕΔΡΟΣ: Αθανασία Κοψαλίδου 
ΜΕΛΟΣ: Άννα Στυλιανίδου
ΜΕΛΟΣ: Οράλ Καλεντζή
ΜΕΛΟΣ: Αθανασία Ακτσαλίδου 
Ρόλος και Αρμοδιότητες:
· Ανάδειξη της Ξάνθης ως τουριστικού προορισμού υψηλής ποιότητας.
· Ενίσχυση του θεματικού τουρισμού, όπως ο πολιτιστικός, ο γαστρονομικός, ο θρησκευτικός και ο φυσιολατρικός.
· Σχεδιασμός στρατηγικών προώθησης για την ενίσχυση της επισκεψιμότητας.

Ενέργειες - Δράσεις:
· Δημιουργία τουριστικού portal που θα προβάλλει τα αξιοθέατα και τις εμπειρίες της περιοχής.
· Συνεργασία με τουριστικούς πράκτορες και ταξιδιωτικές πλατφόρμες για την προώθηση του προορισμού.
· Διοργάνωση τοπικών φεστιβάλ με πολιτιστικό και γαστρονομικό χαρακτήρα.
· Ανάπτυξη τουριστικών πακέτων που συνδυάζουν εμπειρίες (π.χ., τοπικά προϊόντα, αρχαιολογικοί χώροι, φύση).

Επιθυμητά Αποτελέσματα:
· Αύξηση του αριθμού επισκεπτών και της διάρκειας παραμονής τους.
· Ενίσχυση της τοπικής οικονομίας μέσω του τουρισμού.
· Δημιουργία θετικής και αναγνωρίσιμης ταυτότητας για την Ξάνθη ως τουριστικό προορισμό.

ΤΟΜΕΑΣ ΑΝΑΠΤΥΞΗΣ ΠΡΩΤΟΓΕΝΟΥΣ ΤΟΜΕΑ
ΠΡΟΕΔΡΟΣ: Αριστείδης Κετίπης 
ΑΝΤΙΠΡΟΕΔΡΟΣ: Γεώργιος Καρυώτης 	
ΜΕΛΟΣ	Χαϊρεδήν Νουρεδίνογλου
ΜΕΛΟΣ: Γεώργιος Σαμπανίδης 
Ρόλος και Αρμοδιότητες:
· Ενίσχυση της τοπικής γεωργικής και κτηνοτροφικής παραγωγής.
· Παροχή εκπαίδευσης και τεχνογνωσίας στους παραγωγούς.
· Υποστήριξη για τη βιώσιμη και ποιοτική παραγωγή.

Ενέργειες - Δράσεις:
· Δημιουργία κέντρου αγροτικής καινοτομίας με σεμινάρια και ενημερωτικά προγράμματα.
· Εξασφάλιση πρόσβασης σε νέες αγορές για τοπικά αγροτικά προϊόντα.
· Συνεργασία με ερευνητικά κέντρα για τη βελτίωση των αποδόσεων της καλλιέργειας.
· Παροχή συμβουλευτικής υποστήριξης για βιολογικές πιστοποιήσεις.

Επιθυμητά Αποτελέσματα:
· Αύξηση της παραγωγικότητας και της ποιότητας των αγροτικών προϊόντων.
· Ενίσχυση των τοπικών συνεταιρισμών και των ομάδων παραγωγών.
· Ανάδειξη της Ξάνθης ως πρωτοπόρου στον βιώσιμο αγροτικό τομέα.

ΤΟΜΕΑΣ ΝΕΑΝΙΚΗΣ ΕΠΙΧΕΙΡΗΜΑΤΙΚΟΤΗΤΑΣ ΚΑΙ ΥΠΟΣΤΗΡΙΞΗΣ ΝΕΟΦΥΩΝ ΕΠΙΧΕΙΡΗΣΕΩΝ
ΠΡΟΕΔΡΟΣ: Γκιουβέν Μπουδούρ Σαλή
ΑΝΤΙΠΡΟΕΔΡΟΣ: Ιωάννης Κώστογλου 
ΜΕΛΟΣ: Γεώργιος Αλεξανδρής 
Ρόλος και Αρμοδιότητες:
· Υποστήριξη νέων επιχειρηματιών μέσω εκπαιδευτικών προγραμμάτων και mentoring.
· Ανάπτυξη οικοσυστήματος νεοφυών επιχειρήσεων στην περιοχή.
· Ενίσχυση της πρόσβασης των νέων σε χρηματοδοτικά εργαλεία.
· 
Ενέργειες - Δράσεις:
· Δημιουργία συνεργατικών χώρων εργασίας για καινοτομία.
· Διοργάνωση διαγωνισμών επιχειρηματικής ιδέας για νέους.
· Παροχή εκπαιδευτικών προγραμμάτων σε θέματα όπως ψηφιακό marketing και διαχείριση κεφαλαίων.
· Συνεργασία με πανεπιστήμια και ερευνητικά κέντρα για την προώθηση της καινοτομίας.

Επιθυμητά Αποτελέσματα:
· Αύξηση των νέων επιχειρηματικών πρωτοβουλιών.
· Δημιουργία ενός δικτύου υποστήριξης start-ups.
· Βελτίωση του επιχειρηματικού κλίματος για νεοφυείς επιχειρήσεις.

ΤΟΜΕΑΣ ΥΠΟΣΤΗΡΙΞΗΣ & ΕΠΙΚΟΙΝΩΝΙΑΣ ΕΥΡΩΠΑΪΚΩΝ ΠΡΟΓΡΑΜΜΑΤΩΝ Ε.Β.Ε
ΠΡΟΕΔΡΟΣ: Απόστολος Αγκόρτσας
ΑΝΤΙΠΡΟΕΔΡΟΣ: Γεώργιος Καρυώτης 
Ρόλος και Αρμοδιότητες:
· Στρατηγική επικοινωνίας του έργου και της χρησιμότητας των ευρωπαϊκών προγραμμάτων του Επιμελητηρίου προς τα μέλη του.
· Δημιουργία στοχευμένων καμπανιών επικοινωνίας για την προβολή του επιμελητηριακού έργου.

Ενέργειες - Δράσεις:
· Διοργάνωση ενημερωτικών εκδηλώσεων για τις πολιτισμικές και επιχειρηματικές δράσεις του επιμελητηρίου μέσω ευρωπαϊκών προγραμμάτων.
· Διοργάνωση επιχειρηματικών αποστολών και συμμετοχή σε διεθνείς εκθέσεις.

Επιθυμητά Αποτελέσματα:
· Προβολή της περιοχής ως επενδυτικού προορισμού.
· Ενίσχυση της εξωστρέφειας των επιχειρήσεων-μελών.
· Ανάπτυξη διεθνών εμπορικών σχέσεων

ΤΟΜΕΑΣ ΑΝΑΠΤΥΞΗΣ ΟΡΕΙΝΗΣ ΠΕΡΙΟΧΗΣ
ΠΡΟΕΔΡΟΣ: Αϊχάν Μολλά – Χουσεΐν 
ΑΝΤΙΠΡΟΕΔΡΟΣ: Εκρέμ Αντέμογλου 
ΜΕΛΟΣ: Χουσεΐν Μπασιά 



ΤΟΜΕΑΣ ΑΝΑΠΤΥΞΗΣ ΠΑΡΑΘΑΛΑΣΣΙΑΣ ΠΕΡΙΟΧΗΣ

ΠΡΟΕΔΡΟΣ: Δημήτριος Εφεντόπουλος 
ΑΝΤΙΠΡΟΕΔΡΟΣ: Αθανάσιος Ροϊδος
ΜΕΛΟΣ: Αθανασία Κοψαλίδου 

ΤΟΜΕΑΣ ΑΝΑΠΤΥΞΗΣ & ΣΥΝΕΡΓΑΣΙΑΣ ΜΗΤΡΟΠΟΛΙΤΙΚΟΥ ΔΗΜΟΥ

ΠΡΟΕΔΡΟΣ: Σπυρίδων Ποιμενίδης 
ΑΝΤΙΠΡΟΕΔΡΟΣ: Γρηγόρης Λεοντιάδης 
ΜΕΛΟΣ: Παναγιώτης Κουτσουρίδης 

